กฎกระทรวงฉบับที่ ๑๓(พ.ศ. ๒๔๙๗)ออกตามความในพระราชบัญญัติควบคุมการแลกเปลี่ยนเงินพุทธศักราช๒๔๘๕[๑] อาศัยอำนาจตามความในมาตรา ๔แห่งพระราชบัญญัติควบคุมการแลกเปลี่ยนเงิน พุทธศักราช ๒๔๘๕ซึ่งได้แก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติควบคุมการแลกเปลี่ยนเงินพุทธศักราช ๒๔๘๕ พุทธศักราช ๒๔๘๖ และมาตรา ๙แห่งพระราชบัญญัติควบคุมการแลกเปลี่ยนเงิน พุทธศักราช ๒๔๘๕รัฐมนตรีว่าการกระทรวงการคลังออกกฎกระทรวงไว้ ดั่งต่อไปนี้ข้อ ๑ให้ยกเลิกกฎกระทรวงการคลังออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕ ลงวันที่ ๔ กรกฎาคม ๒๔๘๕กฎกระทรวงการคลังออกตามความในพระราชบัญญัติควบคุมการแลกเปลี่ยนเงิน พุทธศักราช๒๔๘๕ (ฉบับที่ ๔) กฎกระทรวงการคลังออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕ (ฉบับที่ ๕) กฎกระทรวงการคลัง (ฉบับที่ ๖) ออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕ กฎกระทรวง ฉบับที่ ๘ (พ.ศ. ๒๔๙๔)ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕ กฎกระทรวงฉบับที่ ๙ (พ.ศ. ๒๔๙๕) ออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕ กฎกระทรวง ฉบับที่ ๑๐ (พ.ศ. ๒๔๙๕)ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕ กฎกระทรวงฉบับที่ ๑๑ (พ.ศ. ๒๔๙๕) ออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕ และกฎกระทรวง ฉบับที่ ๑๒ (พ.ศ. ๒๔๙๖) ออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕ ทั้งนี้ ภายใต้บังคับข้อ๒๘ข้อ ๒ในกฎกระทรวงนี้ปัจจัยชำระเงินต่างประเทศ หมายความว่าเงินตราต่างประเทศและเล็ตเตอร์ออฟเครดิตเล็ตเตอร์ออฟเครดิต หมายความรวมตลอดถึง ออธอริตี้ทูเปอเชสและคำสั่งหรือเอกสารที่มีลักษณะทำนองเดียวกันและหมายความเฉพาะที่พึงจ่ายในต่างประเทศธนาคารรับอนุญาต หมายความว่าธนาคารพาณิชย์ที่ได้รับอนุญาตให้ประกอบธุรกิจเกี่ยวกับปัจจัยชำระเงินต่างประเทศบริษัทรับอนุญาต หมายความว่าบริษัทจำกัดที่ได้รับอนุญาตให้ประกอบธุรกิจเกี่ยวกับปัจจัยชำระเงินต่างประเทศซึ่งมิใช่ธนาคารบุคคลรับอนุญาต หมายความว่า บุคคลที่ได้รับอนุญาตให้ซื้อขาย ให้กู้ยืม แลกเปลี่ยนธนบัตรต่างประเทศ ธนาคารบัตรต่างประเทศเหรียญกระษาปณ์ต่างประเทศ หรือเช็คสำหรับเดินทางที่พึงจ่ายเป็นเงินตราต่างประเทศตัวแทนซื้อเงิน หมายความว่า บุคคลที่ประกอบธุรกิจเป็นตัวแทนรวบรวมเงินจากบุคคลอื่นหลายคนเพื่อนำเงินนั้นไปซื้อปัจจัยชำระเงินต่างประเทศจากธนาคารรับอนุญาตหรือบริษัทรับอนุญาตเพื่อส่งไปเลี้ยงดูครอบครัวและญาติพี่น้องของบุคคลนั้นๆ ในต่างประเทศข้อ ๓ห้ามมิให้บุคคลใดประกอบธุรกิจเกี่ยวกับปัจจัยชำระเงินต่างประเทศ เว้นแต่จะได้รับอนุญาตจากรัฐมนตรีบุคคลใดประสงค์จะประกอบธุรกิจเกี่ยวกับปัจจัยชำระเงินต่างประเทศจะต้องทำคำขอต่อรัฐมนตรีตามแบบที่กำหนดโดยยื่นผ่านธนาคารแห่งประเทศไทยรัฐมนตรีจะประกาศข้อกำหนดเป็นคำสั่งซึ่งผู้ขอรับอนุญาตจะต้องปฏิบัติเพื่อการขอรับอนุญาตและซึ่งผู้รับอนุญาตต้องปฏิบัติไว้ก็ได้ถ้าใบอนุญาตนั้นมิได้ระบุเป็นอย่างอื่นในกรณีที่ผู้รับอนุญาตเป็นธนาคารรับอนุญาตหรือบริษัทรับอนุญาตให้ถือว่าใช้ได้สำหรับสาขาของผู้รับอนุญาตด้วย กรณีจะเป็นประการใดก็ตามรัฐมนตรีมีอำนาจเรียกใบอนุญาตมาแก้ไขเสียใหม่ โดยระบุมิให้ใบอนุญาตนั้นใช้ได้สำหรับสาขาใดของผู้รับอนุญาตก็ได้ข้อ ๔ใบอนุญาตที่ออกให้ตามความในข้อ ๓ ไม่คุ้มถึงการกระทำที่ห้ามไว้ในข้อ ๘ ข้อ๙ ข้อ ๑๐ ข้อ ๑๑ ข้อ ๑๒ ข้อ ๑๓ และข้อ ๑๔และเฉพาะใบอนุญาตที่ออกให้แก่บุคคลรับอนุญาตไม่คุ้มถึงการซื้อ การขาย การให้กู้ยืมการแลกเปลี่ยนเงินตราต่างประเทศอย่างอื่น นอกจากธนบัตรต่างประเทศธนาคารบัตรต่างประเทศ เหรียญกระษาปณ์ต่างประเทศและเช็คสำหรับเดินทางที่พึงจ่ายเป็นเงินตราต่างประเทศข้อ ๕ใบอนุญาตที่ออกให้ตามความในข้อ ๓ รัฐมนตรีอาจถอนเสียได้ในเมื่อปรากฏว่าผู้รับอนุญาตไม่ปฏิบัติตามหรือฝ่าฝืนกฎหมายว่าด้วยการควบคุมการแลกเปลี่ยนเงินหรือกฎข้อบังคับ คำสั่ง ประกาศ ที่ได้ออกเพื่อดำเนินการตามกฎหมายนั้นหรือปฏิบัติการอันเป็นภัยต่อระบบการแลกเปลี่ยนเงินหรือเป็นภัยต่อสาธารณชนในทางเศรษฐกิจข้อ ๖เมื่อพ้นกำหนดสามสิบวันนับแต่วันใช้กฎกระทรวงนี้ให้การอนุญาตหรือซึ่งถือว่าอนุญาต ให้ธนาคาร ห้างหุ้นส่วนบริษัทหรือผู้ค้าเงินตราต่างประเทศ ประกอบธุรกิจเกี่ยวกับปัจจัยชำระเงินต่างประเทศรวมทั้งการอนุญาตเพื่อการโพยก๊วนซึ่งได้อนุญาตหรือถือว่าอนุญาตก่อนวันใช้กฎกระทรวงนี้ เป็นอันสิ้นสุดลงข้อ ๗ห้ามมิให้บุคคลใด นอกจากธนาคารรับอนุญาต บริษัทรับอนุญาตหรือบุคคลรับอนุญาต ทำการซื้อ ขาย ให้กู้ยืม แลกเปลี่ยนหรือโอนปัจจัยชำระเงินต่างประเทศ เว้นแต่จะได้รับอนุญาตจากเจ้าพนักงานความในวรรคก่อนไม่ให้ใช้บังคับในกรณีขายปัจจัยชำระเงินต่างประเทศแก่ธนาคารรับอนุญาตบริษัทรับอนุญาต หรือขายธนบัตรต่างประเทศ ธนาคารบัตรต่างประเทศ เหรียญกระษาปณ์ต่างประเทศหรือเช็คสำหรับเดินทางที่พึงจ่ายเป็นเงินตราต่างประเทศแก่บุคคลรับอนุญาตข้อ ๘บุคคลใดได้ไปซึ่งปัจจัยชำระเงินต่างประเทศโดยได้รับอนุญาตให้นำไปใช้เพื่อวัตถุประสงค์หรือภายใต้เงื่อนไขอย่างใด ห้ามมิให้บุคคลนั้นนำไปใช้เพื่อวัตถุประสงค์อย่างอื่นหรือนำไปใช้ผิดต่อเงื่อนไขในการได้ไปซึ่งปัจจัยชำระเงินต่างประเทศนั้น ทั้งนี้ ไม่ว่าจะนำไปใช้ในหรือนอกประเทศข้อ ๙ห้ามมิให้บุคคลใดส่งหรือนำเงินตรา หรือหลักทรัพย์อันมีค่าหรือพึงจ่ายเป็นเงินตราออกนอกประเทศ เว้นแต่จะได้รับอนุญาตจากเจ้าพนักงานความในวรรคก่อนไม่ให้ใช้บังคับแก่(ก)ผู้ประสงค์จะเดินทางไปต่างประเทศซึ่งนำเงินตราหรือหลักทรัพย์อันมีค่าหรือพึงจ่ายเป็นเงินตราออกนอกประเทศไม่เกินมูลค่าที่รัฐมนตรีประกาศหรือ(ข) ผู้เดินทางผ่านซึ่งนำเงินตราหรือหลักทรัพย์อันมีค่าหรือพึงจ่ายเป็นเงินตราออกนอกประเทศเป็นมูลค่าไม่เกินเงินตราหรือหลักทรัพย์อันมีค่าหรือพึงจ่ายเป็นเงินตราที่นำเข้ามาในประเทศหรือไม่เกินมูลค่าที่รัฐมนตรีประกาศข้อ ๑๐ห้ามมิให้บุคคลใดนำเงินตราเข้ามาในประเทศเกินมูลค่าที่รัฐมนตรีประกาศเว้นแต่จะได้รับอนุญาตจากเจ้าพนักงาน นอกจากผู้นำเข้าจะพิสูจน์ได้ว่าเงินตราที่นำเข้านั้นไม่เกี่ยวกับการแลกเปลี่ยนเงินตราต่างประเทศหรือการอื่นซึ่งมีเงินตราต่างประเทศเข้ามาเกี่ยวข้องไม่ว่าในรูปใดข้อ ๑๑ห้ามมิให้บุคคลใดส่งหรือนำปัจจัยชำระเงินต่างประเทศหรือหลักทรัพย์อันมีค่าหรือพึงจ่ายเป็นเงินตราต่างประเทศออกนอกประเทศเว้นแต่จะได้รับอนุญาตจากเจ้าพนักงานความในวรรคก่อนไม่ให้ใช้บังคับแก่ผู้เดินทางไปต่างประเทศซึ่งนำปัจจัยชำระเงินต่างประเทศไม่เกินมูลค่าที่รัฐมนตรีประกาศ หรือผู้เดินทางผ่านซึ่งนำปัจจัยชำระเงินต่างประเทศหรือหลักทรัพย์อันมีค่าหรือพึงจ่ายเป็นเงินตราต่างประเทศออกนอกประเทศพร้อมกับตนเป็นมูลค่าแต่ละสกุลไม่เกินปัจจัยชำระเงินต่างประเทศหรือหลักทรัพย์อันมีค่าหรือพึงจ่ายเป็นเงินตราต่างประเทศที่นำเข้ามาในประเทศข้อ ๑๒ห้ามมิให้บุคคลใด เว้นแต่จะได้รับอนุญาตจากเจ้าพนักงาน(๑) จ่ายเงินตราให้แก่ ส่งเงินตราเข้าบัญชีของบุคคลที่มีถิ่นที่อยู่นอกประเทศ หรือจ่ายเงินตรา ส่งเงินตราเข้าบัญชีแทนหรือในนามของบุคคลดั่งกล่าว ทั้งนี้ ให้รวมถึงการกระทำโดยการออกตั๋วเงินด้วย(๒) รับเงินตราจากบุคคลหรือจากบัญชีของบุคคลที่มีถิ่นที่อยู่นอกประเทศหรือรับเงินตราแทน หรือในนามของบุคคลดั่งกล่าว ทั้งนี้ ให้รวมถึงการรับตั๋วเงินด้วย(๓) ออกตั๋วแลกเงินหรือตั๋วสัญญาใช้เงิน ทำให้ตั๋วแลกเงินหรือตั๋วสัญญาใช้เงินเปลี่ยนมือ โอนหลักทรัพย์หรือรับสภาพหนี้อันเป็นการก่อให้เกิดหรือโอนไปซึ่งสิทธิที่จะได้รับชำระเงินตราในประเทศเป็นการตอบแทน(ก)การรับชำระเงินหรือการได้มาซึ่งทรัพย์สินที่อยู่นอกประเทศ(ข)การได้สิทธิที่จะได้รับชำระเงินหรือการได้สิทธิที่จะได้รับมาซึ่งทรัพย์สินที่อยู่นอกประเทศรวมตลอดถึงการชำระเงินเป็นการตอบแทนการดังกล่าวนี้ด้วยเพื่อประโยชน์แห่งข้อนี้ คำว่า บุคคลที่มีถิ่นที่อยู่นอกประเทศหมายความรวมถึงสำนักงานสาขาและตัวแทนซึ่งอยู่นอกประเทศของบุคคลที่มีถิ่นที่อยู่ในประเทศด้วยและไม่หมายความรวมถึงสำนักงานสาขาและตัวแทนซึ่งอยู่ในประเทศของบุคคลที่มีถิ่นที่อยู่นอกประเทศข้อ ๑๓ห้ามมิให้บุคคลใดออก ซื้อ หรือรับโอนเล็ตเตอร์ออฟเครดิตเว้นแต่จะได้รับอนุญาตจากเจ้าพนักงานข้อ ๑๔ห้ามมิให้บุคคลใดกระทำการอันเป็นการชำระเงินแก่บุคคลที่อยู่นอกประเทศโดยวิธีอื่นนอกจากชำระด้วยวิธีใช้ค่าแลกเปลี่ยนเงินตราต่างประเทศหรือเล็ตเตอร์ออฟเครดิต เว้นแต่จะได้รับอนุญาตจากเจ้าพนักงานข้อ ๑๕นอกจากในกรณีที่รัฐมนตรีได้มีคำสั่งยกเว้นโดยทั่วไปไว้ ห้ามมิให้บุคคลใดซื้อ ขาย หรือให้กู้ยืมทองคำ เว้นแต่จะได้รับอนุญาตจากเจ้าพนักงานคำสั่งยกเว้นนั้น รัฐมนตรีจะกำหนดเงื่อนไขไว้ด้วยก็ได้ข้อ ๑๖นอกจากในกรณีที่รัฐมนตรีได้มีคำสั่งยกเว้นโดยทั่วไปไว้บุคคลใดส่งของออกนอกประเทศต้องจัดให้ได้มาซึ่งเงินตราต่างประเทศเป็นค่าของนั้นและจะต้องขายเงินตราต่างประเทศนั้นแก่ธนาคารแห่งประเทศไทยหรือบุคคลที่รัฐมนตรีกำหนดภายในเจ็ดวันนับแต่วันที่ได้มาเมื่อเห็นเป็นการสมควร รัฐมนตรีอาจออกคำสั่งเป็นการทั่วไปกำหนดให้ผู้ส่งออกซึ่งของใด หรือส่งออกซึ่งของไปยังประเทศใดจัดให้ได้มาซึ่งเงินตราต่างประเทศสกุลใดและหรือโดยวิธีใดและกำหนดให้ขายเงินตราต่างประเทศที่ต้องจัดให้ได้มานั้นแก่ธนาคารแห่งประเทศไทยตามอัตราแลกเปลี่ยนที่รัฐมนตรีกำหนดคำสั่งของรัฐมนตรีจะกำหนดเงื่อนไขไว้ด้วยก็ได้ข้อ ๑๗ความในข้อ ๑๖ ไม่ให้ใช้บังคับแก่การส่งออกซึ่งตัวอย่างสินค้าหรือของสำหรับใช้ส่วนตัวหรือของที่ส่งออกแต่ละครั้งมีมูลค่าไม่เกินที่รัฐมนตรีกำหนดข้อ ๑๘ห้ามมิให้ผู้ส่งของออกซึ่งจะต้องจัดให้ได้มาซึ่งเงินตราต่างประเทศตามความในข้อ๑๖ส่งของออกไปก่อนที่ได้ขายเงินตราต่างประเทศอันเป็นค่าของนั้นตามวิธีการที่เจ้าพนักงานกำหนดแต่เจ้าพนักงานอาจผ่อนผันให้ผู้ส่งของออกส่งของออกไปก่อนได้การผ่อนผันนั้นเจ้าพนักงานอาจกำหนดระยะเวลา วิธีการหรือเงื่อนไขที่ผู้ส่งของออกจะต้องขายเงินตราต่างประเทศและอาจให้ผู้ส่งของออกหาประกันหรือหลักประกันจนเป็นที่พอใจว่าผู้ส่งของออกจะจัดให้ได้มาซึ่งเงินตราต่างประเทศอันเป็นค่าของนั้นและขายตามความในข้อ๑๖ ก็ได้ข้อ ๑๙เพื่อประโยชน์ในการคำนวณเงินตราต่างประเทศที่ผู้ส่งของออกจะต้องขายแก่ธนาคารแห่งประเทศไทยในกรณีที่ของที่ส่งออกเป็นของซึ่งรัฐมนตรีได้มีคำสั่งให้ผู้ส่งออกจัดให้ได้มาซึ่งเงินตราต่างประเทศและขายแก่ธนาคารแห่งประเทศไทยตามอัตราแลกเปลี่ยนที่รัฐมนตรีกำหนดตามความในข้อ๑๖ วรรคสองนั้น เจ้าพนักงานจะกำหนดราคาของเป็นราคาถัวเฉลี่ย หรือราคามาตรฐานก็ได้ข้อ ๒๐บุคคลใดได้มาซึ่งเงินตราต่างประเทศด้วยประการอื่นใด นอกจากที่กำหนดไว้ในข้อ๑๖ ต้องขายเงินตราต่างประเทศนั้นแก่ธนาคารแห่งประเทศไทยธนาคารรับอนุญาตหรือบุคคลรับอนุญาต ภายในเจ็ดวันนับแต่วันที่ได้มา ทั้งนี้ เว้นแต่เจ้าพนักงานจะมีคำสั่งยกเว้นโดยทั่วไปหรือโดยเฉพาะโดยจะกำหนดเงื่อนไขในการยกเว้นนั้นด้วยหรือไม่ก็ได้ข้อ ๒๑ภายใต้บังคับข้อ ๒๒ ห้ามมิให้บุคคลใดนำของเข้ามาในประเทศเว้นแต่จะได้ซื้อเงินตราต่างประเทศตามวิธีการและเงื่อนไขที่เจ้าพนักงานกำหนดเพื่อชำระเป็นค่าของนั้นแล้วข้อ ๒๒รัฐมนตรีอาจออกคำสั่งโดยทั่วไป หรือเมื่อเห็นเป็นการสมควร เจ้าพนักงานอาจออกคำสั่งโดยเฉพาะอนุญาตให้นำของเข้ามาในประเทศก่อนที่จะได้มีการซื้อเงินตราต่างประเทศเพื่อชำระเป็นค่าของนั้นก็ได้และในการนี้อาจให้ผู้ที่จะนำของเข้าหาประกันหรือหลักประกันมาให้จนเป็นที่พอใจเจ้าพนักงานว่าผู้นำของเข้าจะซื้อเงินตราต่างประเทศจากบุคคลที่รัฐมนตรีกำหนดเพื่อชำระเป็นค่าของนั้นกับทั้งจะนำของเข้ามาภายในเวลาที่เจ้าพนักงานกำหนดในกรณีที่ผู้จะนำของเข้าแสดงให้เป็นที่พอใจเจ้าพนักงานได้ว่าตนไม่มีความจำเป็นต้องซื้อเงินตราต่างประเทศเพื่อชำระเป็นค่าของนั้นเจ้าพนักงานอาจยกเว้นมิให้ผู้นั้นต้องซื้อเงินตราต่างประเทศเพื่อชำระเป็นค่าของนั้นได้และในการนี้อาจให้ผู้นั้นหาประกันหรือหลักประกันมาให้จนเป็นที่พอใจเจ้าพนักงานว่าผู้นั้นจะนำของเข้ามาภายในเวลาที่เจ้าพนักงานกำหนดข้อ ๒๓ความในข้อ ๒๑ และข้อ ๒๒ ไม่ให้ใช้บังคับแก่การนำเข้าซึ่งตัวอย่างสินค้าหรือของสำหรับใช้ส่วนตัวหรือของที่นำเข้าแต่ละครั้งมีมูลค่าไม่เกินที่รัฐมนตรีกำหนดข้อ ๒๔รัฐมนตรีอาจออกคำสั่งโดยทั่วไปหรือเมื่อเห็นเป็นการสมควรเจ้าพนักงานอาจออกคำสั่งโดยเฉพาะให้ผู้ขอให้ได้ไปซึ่งปัจจัยชำระเงินต่างประเทศเพื่อชำระค่าของที่ยังไม่ได้นำเข้าหาประกันหรือหลักประกันมาให้จนเป็นที่พอใจเจ้าพนักงานว่าผู้ขอให้ได้ไปซึ่งปัจจัยชำระเงินต่างประเทศนั้นจะนำของเข้ามาภายในเวลาที่เจ้าพนักงานกำหนดข้อ ๒๕รัฐมนตรีอาจออกคำสั่งโดยทั่วไป ให้ผู้นำของเข้า ผู้ส่งของออก ผู้เดินทางออกไปหรือเข้ามาในประเทศหรือผู้เดินทางผ่าน แจ้งรายการตามแบบที่กำหนดว่าด้วยของที่ส่งออกหรือนำเข้าราคาของ วิธีชำระเงินค่าของเงินตราต่างประเทศหรือเงินตราที่ใช้หรือจะใช้ชำระค่าของนั้น และเงินตราต่างประเทศเงินตราหลักทรัพย์ที่นำออกไปหรือนำเข้ามาในประเทศต่อเจ้าพนักงานโดยผ่านทางพนักงานเจ้าหน้าที่ศุลกากรหรือพนักงานเจ้าหน้าที่ตรวจคนเข้าเมืองในขณะยื่นใบขนสินค้าต่อศุลกากร หรือในขณะเดินทางออกไปนอกหรือเข้ามาในประเทศแล้วแต่กรณีข้อ ๒๖ในกรณีที่รัฐมนตรีประกาศว่าได้มีการเปิดบัญชีหักกลบลบหนี้ระหว่างประเทศไทยกับต่างประเทศประเทศหนึ่งประเทศใดบุคคลผู้ส่งเงินไปยังประเทศนั้น หรือรับเงินจากบุคคลในประเทศนั้นจะต้องกระทำโดยผ่านบัญชีหักกลบลบหนี้นั้นตามวิธีการที่รัฐมนตรีกำหนดเว้นแต่จะได้อนุญาตให้ยกเว้นข้อ ๒๗ห้ามมิให้บุคคลใดประกอบธุรกิจเป็นตัวแทนซื้อเงิน เว้นแต่จะได้รับอนุญาตจากรัฐมนตรีบุคคลใดประสงค์จะประกอบธุรกิจเป็นตัวแทนซื้อเงินจะต้องทำคำขอต่อรัฐมนตรีตามแบบที่กำหนดโดยยื่นผ่านธนาคารแห่งประเทศไทยรัฐมนตรีจะประกาศข้อกำหนดเป็นคำสั่งซึ่งผู้ขอรับอนุญาตจะต้องปฏิบัติเพื่อการขอรับอนุญาตและซึ่งผู้รับอนุญาตต้องปฏิบัติไว้ก็ได้ถ้าใบอนุญาตนั้นมิได้ระบุเป็นอย่างอื่นให้ถือว่าใช้ได้สำหรับสาขาของผู้รับอนุญาตด้วย กรณีจะเป็นประการใดก็ตามรัฐมนตรีมีอำนาจเรียกใบอนุญาตมาแก้ไขเสียใหม่โดยระบุมิให้ใบอนุญาตนั้นใช้ได้สำหรับสาขาใดของผู้รับอนุญาตก็ได้ข้อ ๒๘ให้กฎกระทรวงการคลัง (ฉบับที่ ๔) ออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕ ซึ่งได้แก้ไขเพิ่มเติมโดยกฎกระทรวง ฉบับที่ ๘ (พ.ศ. ๒๔๙๔)ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕ และโดยกฎกระทรวงฉบับที่ ๑๐ (พ.ศ. ๒๔๙๕) ออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕คงใช้บังคับแก่บุคคลที่มีความผูกพันจะต้องจัดให้ได้มาซึ่งเงินตราต่างประเทศเพื่อขายแก่ธนาคารแห่งประเทศไทยต่อไปจนกว่าจะได้ปฏิบัติการตามความผูกพันนั้นเสร็จสิ้นแล้วให้ไว้ ณ วันที่ ๓ ธันวาคม พ.ศ. ๒๔๙๗ภ. บริภัณฑ์ยุทธกิจรัฐมนตรีว่าการกระทรวงการคลังหมายเหตุ :- เหตุผลในการออกกฎกระทรวงฉบับนี้ คือโดยที่กฎกระทรวงในเรื่องนี้มีหลายฉบับ และปรากฏว่ายังไม่รัดกุมพอสมควรประมวลเสียใหม่ให้สะดวกแก่การใช้ปฏิบัติและแก้ไขปรับปรุงวิธีการบางประการให้รัดกุมยิ่งขึ้นโชติกานต์/ปรับปรุง๑๐ พฤษภาคม ๒๕๖๑[๑] ราชกิจจานุเบกษา เล่ม ๗๑/ตอนที่ ๘๔/หน้า ๑๘๓๒/๑๔ ธันวาคม๒๔๙๗